stanford-oval/wikipedia huggingface dataset:
กลยุทธ์รอซ้ำยามเปลี้ย
ตัวอย่างกลยุทธ์

เมื่อคราวที่โจฮิวพ่ายแพ้ศึกสงครามแก่ลกซุน ถูกตีทัพแตกกระจายต้องถอยร่นและหลบหนีเอาตัวรอด สูญเสียกำลังทหารและไพร่พลเป็นจำนวนมาก เสบียงอาหารและอาวุธขาดแคลน ทหารขาดขวัญและกำลังใจในการทำศึกสงคราม ลกซุนจึงแนะนำให้ซุนกวนแต่งหนังสือให้ม้าใช้นำไปให้แก่พระเจ้าเล่าเสี้ยน ให้รีบนำกำลังทหารยกทัพไปตีลกเอี๋ยงในขณะที่กำลังทหารของวุยก๊กกำลังอ่อนแรง ข่าวการยกทัพไปตีลกเอี๋ยงล่วงรู้ถึงจูกัดเหลียงซึ่งรอคอยจังหวะอยู่ ทันทีที่ทราบข่าวจากพระเจ้าเล่าเสี้ยนจึงรีบนำกำลังทหารยกทัพไปทางตันฉองทันที
แต่การจะเข้าถึงตันฉองจะต้องผ่านด่านที่เฮ็กเจียวเฝ้าอยู่ จูกัดเหลียงนำทัพทหารไปเป็นจำนวนมากเพื่อหวังตีหักด่านตันฉอง แต่เฮ็กเจียวมีฝีมือในเชิงยุทธ์และเชี่ยวชาญในการรบ จึงสามารถจัดทัพตั้งรับทัพของจูกัดเหลียงไว้ได้ด้วยกำลังทหารภายใต้การปกครองไม่ถึงพันนาย ซึ่งทัพทหารที่จูกัดเหลียงนำมานั้นมีจำนวนมากกว่านับร้อยเท่า เฮ็กเจียวสามารถรักษาด่านตันฉองไว้ได้นานถึงยี่สิบวันจนทัพหนุนจากเมืองหลวงมาช่วย จูกัดเหลียงที่พยายามตีหักด่านตันฉองเริ่มขาดแคลนเสบียงอาหาร ประกอบกับเฮ็กเจียวรักษาด่านได้อย่างแข็งแรง จึงไม่สามารถหักตีด่านได้สำเร็จและยอมถอยทัพกลับจ๊กก๊ก กลยุทธ์รอซ้ำยามเปลี้ยหรืออี่อี้ไต้เหลาของลกซุนที่ไม่ต้องใช้กำลังทหารและไพร่พลของตนเองในการทำศึก ก็ประสบความสำเร็จในการรักษากำลังทหารและไพร่พลของตนเองไว้ได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: รอซ้ำยามเปลี้ย เก็บถาวร 2008-09-19 ที่ เวย์แบ็กแมชชีน
| ด ค ก36 กลศึก |
| --- | --- |
กลยุทธ์ชนะศึก:  1. ปิดฟ้าข้ามทะเล  2. ล้อมเวยช่วยจ้าว  3. ยืมดาบฆ่าคน  4. รอซ้ำยามเปลี้ย  5. ตีชิงตามไฟ  6. ส่งเสียงบูรพาฝ่าตีประจิม 
กลยุทธ์เผชิญศึก:  7. มีในไม่มี  8. ลอบตีเฉินชาง  9. ดูไฟชายฝั่ง  10. ซ่อนดาบในรอยยิ้ม  11. หลี่ตายแทนถาว  12. จูงแพะติดมือ 
กลยุทธ์เข้าตี:  13. ตีหญ้าให้งูตื่น  14. ยืมซากคืนชีพ  15. ล่อเสือออกจากถ้ำ  16. แสร้งปล่อยเพื่อจับ  17. โยนกระเบื้องล่อหยก  18. จับโจรเอาหัวโจก 
กลยุทธ์ติดพัน:  19. ถอนฟืนใต้กระทะ  20. กวนน้ำจับปลา  21. จักจั่นลอกคราบ  22. ปิดประตูจับโจร  23. คบไกลตีใกล้  24. ยืมทางพรางกล 
กลยุทธ์ร่วมรบ:  25. ลักขื่อเปลี่ยนเสา  26. ชี้ต้นหม่อนด่าต้นไหว  27. แสร้งทำบอแต่ไม่บ้า  28. ขึ้นบ้านชักบันได  29. ต้นไม้ผลิดอก  30. สลับแขกเป็นเจ้าบ้าน 
กลยุทธ์ยามพ่าย:  31. สาวงาม  32. ปิดเมือง  33. ไส้ศึก  34. ทุกข์กาย  35. ลูกโซ่  36. หนีคือยอดกลยุทธ์
กลิ่นชะมด

สำหรับความหมายอื่น ดูที่ ชะมด (แก้ความกำกวม)
Moschus moschiferus, กวางชะมดไซบีเรีย
กลิ่นชะมด (อังกฤษ: Musk) เดิมเป็นชื่อเรียกสารที่มีกลิ่นแรงที่ได้มาจากต่อมของกวางชะมดตัวผู้ซึ่งอยู่ระหว่างท้องและอวัยวะเพศ สารนี้ใช้ในการทำน้ำหอมมาตั้งแต่สมัยโบราณและเป็นสารจากสัตว์ที่มีราคาสูงที่สุดสารหนึ่งในโลก คำว่า “muṣká” มาจากภาษาสันสกฤตที่แปลว่า “อัณฑะ” ที่มาหมายถึงสารหลายอย่างที่มีกลิ่นคล้ายกันแม้ว่าจะมีโครงสร้างทางเคมีต่างกัน และอาจจะเป็นสารที่ได้จากสัตว์อื่นที่ไม่ใช่กวาง หรืออาจจะได้จากพืช หรือจากสิ่งที่ทำขึ้นที่ให้กลิ่นเดียวกับกลิ่นดังว่า
กลิ่นชะมดธรรมชาติเป็นสิ่งที่ใช้ในการทำน้ำหอมกันอย่างกว้างขวางมาจนถึงปลายคริสต์ศตวรรษที่ 19 แต่ปัญหาทางราคาและทางจริยธรรมทำให้ต้องหันกันมาใช้กลิ่นชะมดสังเคราะห์แทนที่
ดูเพิ่ม

กวางชะมด
กลยุทธ์ยืมดาบฆ่าคน

| --- | --- |
ผู้วางกลศึก: จิวยี่
ผู้ต้องกลศึก: โจโฉ
ผู้ร่วมกลศึก: เจียวก้าน
ประเภท: กลยุทธ์ชนะศึก
หลักการ: การกำจัดศัตรูไม่จำเป็นที่จะต้องลงมือเอง
สาเหตุ: โจโฉส่งเจียวก้านให้มาเกลี้ยกล่อมจิวยี่หมายทำราชการด้วย จิวยี่จึงวางกลอุบายซ้อนแผนหลอกใช้เจียวก้านในการกำจัดซัวมอและเตียวอุ๋น
สถานที่: ผาแดง, แม่น้ำแยงซี
ผลลัพธ์: โจโฉสั่งประหารซัวมอและเตียวอุ๋น
กลศึกก่อนหน้า: กลยุทธ์ล้อมเวยช่วยจ้าว
กลศึกถัดไป: กลยุทธ์รอซ้ำยามเปลี้ย
ด ค ก
กลยุทธ์ยืมดาบฆ่าคน หรือ เจี้ยเตาซาเหริน (อังกฤษ: Kill with a borrowed knife; จีนตัวย่อ: 借刀杀人; จีนตัวเต็ม: 借刀殺人; พินอิน: Jiè dāo shā rén) เป็นหนึ่งในกลศึกสามก๊ก กลยุทธ์ที่มีความหมายถึงการกำจัดศัตรูที่มีความเข้มแข็ง ไม่จำเป็นที่จะต้องลงมือเอง พึงยืมกำลังและไพร่พลทหารของผู้อื่นเป็นฝ่ายกำจัดศัตรู เพื่อเป็นการรักษากำลังและไพร่พลทหารของตนเองไว้สำหรับการศึกอื่น ตัวอย่างการนำเอากลยุทธ์ยืมดาบฆ่าคนไปใช้ได้แก่จิวยี่ที่หลอกให้โจโฉฆ่าซัวมอและเตียวอุ๋นสองแม่ทัพเรือของตนเองในคราวศึกเซ็กเพ็กระหว่างเล่าปี่และซุนกวน
ตัวอย่างกลยุทธ์

เมื่อคราวที่โจโฉยกทัพไปตีเกงจิ๋วได้จากเล่าจ๋อง ก็นำกำลังทหารหมายโจมตีกังตั๋งของซุนกวนเป็นลำดับต่อไป โจโฉมีทหารในกองทัพเป็นจำนวนมาก ซึ่งส่วนใหญ่เป็นชาวเหนือ ชำนาญการรบทางบกไม่ชำนาญการรบทางน้ำ โจโฉมีความจำเป็นที่จะต้องอาศัยซัวมอและเตียวอุ๋น นายทหารชาวเกงจิ๋วเป็นแม่ทัพช่วยในการทำศึกทางน้ำ และเป็นผู้ควบคุมฝึกสอนทหารโจโฉให้ชำนาญการเดินทัพทางเรือ จิวยี่ทราบข่าวการเตรียมทัพเรือของโจโฉจึงลอบมาสังเกตการณ์ยังค่ายทหาร และเมื่อเห็นการฝึกทหารของซัวมอและเตียวอุ๋น จิวยี่เห็นจะปล่อยคนทั้งสองไว้แก่โจโฉต่อไปเกรงจะเกิดภัยแก่ตัวในศึกครั้งนี้ จึงหาทางวางแผนกำจัดเสียให้สิ้นซาก
โจโฉส่งเจียวก้านให้มาเกลี้ยกล่อมจิวยี่หมายทำราชการด้วย จิวยี่จึงวางกลอุบายซ้อนแผนกลหลอกใช้เจียวก้านในการกำจัดซัวมอและเตียวอุ๋น โดยพาเจียวก้านกลับบ้านและให้กินโต๊ะก่อนแสร้งทำเป็นเมามายไม่ได้สติ จิวยี่พาเจียวก้านไปนอนยังเตียงเดียวกันในห้อง เจียวก้านลอบเห็นจดหมายลับที่จิวยี่เขียนและวางไว้จึงหยิบออกอ่านโดยมีเนื้อความในจดหมายว่า "ซัวมอและเตียวอุ๋นเอาใจออกห่าง และจะตัดศีรษะโจโฉมาให้" เมื่อเจียวก้านอ่านจดหมายลับของจิวยี่จบก็ดีใจ รีบนำจดหมายนั้นมามอบให้แก่โจโฉหวังความดีความชอบแก่ตน
โจโฉไม่เท่าทันแผนกลอุบายของจิวยี่ เมื่อได้อ่านจดหมายลับจากเจียวก้านก็โกรธแค้นจึงสั่งประหารซัวมอและเตียวอุ๋นทันที แต่ภายหลังได้แลเห็นศีรษะของแม่ทัพเรือทั้งสอง โจโฉก็รู้ว่าตนเองนั้นต้องกลอุบายของจิวยี่ที่สั่งฆ่าคนของตนที่เป็นแม่ทัพและชำนาญในการเดินเรือ เมื่อโจโฉไม่มีซัวมอและเตียวอุ๋นในการทำศึกทางเรือ ก็ถูกจูกัดเหลียงและจิวยี่เผากองทัพเรือจนพ่ายแพ้ยับเยินในเวลาต่อมา เจี้ยเตาซาเหรินหรือกลยุทธ์ยืมดาบฆ่าคนของจิวยี่ ก็ประสบความสำเร็จในตัดกำลังสำคัญในการนำทัพเรือของโจโฉ ทำให้ได้รับชัยชนะได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: ยืมดาบฆ่าคน เก็บถาวร 2008-09-19 ที่ เวย์แบ็กแมชชีน
| ด ค ก36 กลศึก |
| --- | --- |
กลยุทธ์ชนะศึก:  1. ปิดฟ้าข้ามทะเล  2. ล้อมเวยช่วยจ้าว  3. ยืมดาบฆ่าคน  4. รอซ้ำยามเปลี้ย  5. ตีชิงตามไฟ  6. ส่งเสียงบูรพาฝ่าตีประจิม 
กลยุทธ์เผชิญศึก:  7. มีในไม่มี  8. ลอบตีเฉินชาง  9. ดูไฟชายฝั่ง  10. ซ่อนดาบในรอยยิ้ม  11. หลี่ตายแทนถาว  12. จูงแพะติดมือ 
กลยุทธ์เข้าตี:  13. ตีหญ้าให้งูตื่น  14. ยืมซากคืนชีพ  15. ล่อเสือออกจากถ้ำ  16. แสร้งปล่อยเพื่อจับ  17. โยนกระเบื้องล่อหยก  18. จับโจรเอาหัวโจก 
กลยุทธ์ติดพัน:  19. ถอนฟืนใต้กระทะ  20. กวนน้ำจับปลา  21. จักจั่นลอกคราบ  22. ปิดประตูจับโจร  23. คบไกลตีใกล้  24. ยืมทางพรางกล 
กลยุทธ์ร่วมรบ:  25. ลักขื่อเปลี่ยนเสา  26. ชี้ต้นหม่อนด่าต้นไหว  27. แสร้งทำบอแต่ไม่บ้า  28. ขึ้นบ้านชักบันได  29. ต้นไม้ผลิดอก  30. สลับแขกเป็นเจ้าบ้าน 
กลยุทธ์ยามพ่าย:  31. สาวงาม  32. ปิดเมือง  33. ไส้ศึก  34. ทุกข์กาย  35. ลูกโซ่  36. หนีคือยอดกลยุทธ์
กลยุทธ์ลูกโซ่

| --- | --- |

ผู้วางกลศึก: โจโฉ
ผู้ต้องกลศึก: อ้วนเสี้ยว
ประเภท: กลยุทธ์ยามพ่าย
หลักการ: ถ่วงรั้งศัตรูเพื่อทำลายความแข็งแกร่ง
สถานที่: เมืองฮูโต๋
ผลลัพธ์: โจโฉลอบปล้นค่ายเสบียงอ้วนเสี้ยวจนแตก
ด ค ก
กลยุทธ์ลูกโซ่ หรือ เหลียนหวนจี้ (อังกฤษ: Chain stratagems; จีนตัวย่อ: 连环计; จีนตัวเต็ม: 連環計; พินอิน: Lián huán jì) เป็นหนึ่งในกลศึกสามก๊ก กลยุทธ์ที่มีความหมายถึงเมื่อกองกำลังศัตรูมีพละกำลังที่เข้มแข็งกว่าหลายเท่า จักปะทะด้วยกำลังมิได้โดยเด็ดขาด พึงใช้กลอุบายนานาให้ศัตรูต่างถ่วงรั้งซึ่งกันและกัน ทำลายความแข็งแกร่งของศัตรูหรือร่วมมือกับพลังต่าง ๆ ร่วมโจมตีเพื่อขจัดความฮึกเหิมของศัตรูให้หมดสิ้นไป
คัมภีร์อี้จิงกล่าวว่า "แม่ทัพผู้ปรีชา จักได้ฟ้าอนุเคราะห์" ซึ่งหมายความว่าแม่ทัพผู้ปรีชาสามารถในการศึก ย่อมสามารถจะบัญชาการศึกสงครามได้อย่างคล่องแคล่วดุจดั่งตามคำ "ความประสงค์ของฟ้า" จักต้องได้รับชัยชนะในการศึกสงครามเป็นมั่นคง ตัวอย่างการนำเอากลยุทธ์ลูกโซ่ไปใช้ได้แก่โจโฉวางกลอุบายลอบโจมตีอ้วนเสี้ยวด้วยการตัดกำลังเสบียงของอ้วนเสี้ยวจนแตกพ่าย
ตัวอยางกลยุทธ์

เมื่อคราวอ้วนเสี้ยวนำกำลังทหารจากเกงจิ๋ว อิวจิ๋วและเฉงจิ๋ว
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: กลลูกโซ่ เก็บถาวร 2008-09-09 ที่ เวย์แบ็กแมชชีน
กลอยอินเดีย

| กลอยอินเดีย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
อันดับ:: Dioscoreales
วงศ์:: Dioscoreaceae
สกุล:: Dioscorea
สปีชีส์:: oppositifolia

ชื่อพ้อง
 Dioscorea opposita Thunb.  Dioscorea oppositifolia var. dukhunensis Prain & Burkill  Dioscorea oppositifolia var. linnaei Prain & Burkill  Dioscorea oppositifolia var. thwaitesii Prain & Burkill
กลอยอินเดีย (อังกฤษ: Indian Wild Yam, Hirithala; ชื่อวิทยาศาสตร์: Dioscorea oppositifolia) เป็นกลอย (Dioscorea) ที่มีถิ่นกำเนิดในเมียนมาร์ (พม่า) และในอนุทวีปอินเดีย (อินเดีย ศรีลังกา บังคลาเทศ)
อนุกรมวิธาน

ชื่อวิทยาศาสตร์ของกลอยอินเดียเดิมเรียกว่า Dioscorea opposita ซึ่งมักสับสนกับฮ่วยซัว (กลอยจีน ซึ่งมีชื่อวิทยาศาสตร์ Dioscorea polystachya) และมักเรียกฮ่วยซัวไม่ถูกต้องว่า Dioscorea opposita ซึ่งอาจเป็นความผิดพลาดในงานพฤกษศาสตร์ของการระบุสายพันธุ์ ปัจจุบันเป็นชื่อ Dioscorea oppositifolia  ใช้เฉพาะกลอยอินเดียที่พบในอนุทวีปอินเดียเท่านั้น
ลักษณะทางพฤกษศาสตร์

เป็นไม้ลัมลุกเถาเลื้อย ใบทรงรีรูปหอก หรืออาจแปรเป็นรูปหัวใจในบางครั้ง ดอกมี 3 กลีบ ขนาดเล็กเรียงกันเป็นช่อแบบถี่ ผลเป็นฝักสามแฉก แต่ละแฉกแบน
กลยุทธ์เมืองว่าง

| --- | --- |

ผู้วางกลศึก: ขงเบ้ง
ผู้ต้องกลศึก: สุมาอี้
ประเภท: กลยุทธ์ยามพ่าย
หลักการ: หลอกศัตรูให้ฉงนซ้อนกลพิสดาร
สถานที่: เมืองเสเสีย
ผลลัพธ์: ขงเบ้งรักษาเมืองเสเสียจากสุมาอี้
ด ค ก
Chinese strategy
กลยุทธ์เมืองว่าง หรือ คงเฉิงจี้ (อังกฤษ: The empty fort strategy; จีนตัวย่อ: 空城计; จีนตัวเต็ม: 空城計; พินอิน: Kōng chéng jì) เป็นกลยุทธ์ที่หมายความถึงในยามศึกสงคราม หากกำลังทหารไพร่พลเกิดความอ่อนแอหรือมีกำลังน้อย ยิ่งจงใจแสดงให้ศัตรูเห็นว่าในการศึกมิได้มีการวางแนวป้องกัน ทำให้ศัตรูเกิดความฉงนสนเท่ห์ ไม่กล้าผลีผลามนำกำลังเข้าบุกโจมตี ในสถานการณ์ที่ศัตรูมีกำลังมากกว่า การใช้กลยุทธ์ปิดเมืองเพื่อป้องกันกองทัพตนเองเป็นการเลือกใช้กลยุทธ์ที่มีความพิสดารพันลึกเป็นทวีคูณ
คัมภีร์อี้จิงกล่าวว่า "ท่ามกลางแข็งกันอ่อน" โดยคำว่า "แก้" ใช้ควบคู่กับคำว่า "พิสดาร ซ่อนพิสดาร" ซึ่งหมายความว่า ในขณะที่ศัตรูมีกองกำลังแข็งแรง หากแต่กองกำลังแลไพร่พลอ่อนแอให้จัดกำลังทหารโดยใช้กลยุทธ์ "กลวงยิ่งทำกลวง" เพื่อเป็นการแสดงให้เห็นถึงความพิสดารในกลศึกที่ศัตรูคาดการณ์ไม่ถึง ตัวอย่างการนำเอากลยุทธ์ปิดเมืองไปใช้ได้แก่ขงเบ้งที่ถอยทัพหลบหนีสุมาอี้หลังจากม้าเจ๊กเสียเมืองเกเต๋ง โดยแสร้งทำเป็นวางเฉยไม่สะดุ้งสะเทือนกับกองกำลังทหารสุมาอี้ที่ยกทัพติดตามมา
ตัวอย่างกลยุทธ์

ในครั้งนั้นขงเบ้งได้ใช้วิธีเปิดประตูเมืองไว้แล้วตนขึ้นไปนั่งดีดพิณบนประตูเมืองเพื่อถ่วงเวลาให้ทหารได้ถอยทัพอย่างสะดวกและสามารถข่มทัพของสุมาอี้ จนสุมาอี้ไม่กล้าผลีผลามบุกเข้าตีเอาเมืองและต้องถอยทัพกลับไป
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลศึกสามก๊ก
กลีเซอ 667 ซีซี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 This artist’s impression shows the view from the exoplanet Gliese 667 Cc
ดาวฤกษ์แม่
| ดาวฤกษ์ | ดาวฤกษ์ | กลีเซอ 667 ซี |
| กลุ่มดาว | กลุ่มดาว | กลุ่มดาวปลากระโทงแทง |
| ไรต์แอสเซนชัน | (α) | 17h 18m 57.16483s |
| เดคลิเนชัน | (δ) | -34° 59′ 23.1416″ |
| ความส่องสว่างปรากฏ | (mV) | 11.03 |
| มวล | (m) | 0.31 M☉ |
| รัศมี | (r) | 0.42 R☉ |
| อุณหภูมิ | (T) | 3700 K |
| ความเป็นโลหะ | [Fe/H] | –0.59 ± 0.10 |
| อายุ |  | 2-10 พันล้านปี |
ลักษณะทางกายภาพ
| มวล | (m) | 4.39 M⊕ |
| รัศมี | (r) | 1.76  R⊕ |
| ฟลักซ์การแผ่รังสีของดาว | (F⊙) | 0.875 ⊕ |
องค์ประกอบวงโคจร
| กึ่งแกนเอก | (a) | 0.1251 ± 0.03 AU |
| ความเยื้องศูนย์กลาง | (e) | <0.27 |
| คาบการโคจร | (P) | 28.155 ± 0.017 d |
| ความเอียง | (i) | >30° |
| ครึ่งแอมพลิจูด | (K) | 1.5 m/s |
ข้อมูลการค้นพบ
| ค้นพบเมื่อ | ค้นพบเมื่อ | ค.ศ. 2554 (ดังกล่าว), ค.ศ. 2555 (ประกาศ) |
| ค้นพบโดย | ค้นพบโดย |  |
| วิธีตรวจจับ | วิธีตรวจจับ | Radial velocity (European Southern Observatory) |
| สถานะการค้นพบ | สถานะการค้นพบ | Published refereed article |
กลีเซอ 667 ซีซี (อังกฤษ: Gliese 667 Cc) เป็นดาวเคราะห์นอกระบบที่โคจรรอบดาวฤกษ์ กลีเซอ 667 ซี ซึ่งอยู่ในสมาชิกของกลีเซอ 667 ระบบดาวฤกษ์ทริปเปิล มวลต่ำสุดของ กลีเซอ 667 ซีซี มีอยูประมาณ 4.39 มวลโลก อยู่ห่างจากโลก 23.62 ปีแสง
กลีเซอ 667 ซีซี ที่อยู่ในระบบดาวฤกษ์ทริปเปิล ตั้งอยู่ในกลุ่มดาวปลากระโทงแทง อยู่ห่างจากโลกประมาณ 22.7 ปีแสง มีการประกาศครั้งแรกในที่สาธารณะก่อนเผยแพร่ในวันที่ 21 พฤศจิกายน ค.ศ. 2554 โดยกลุ่มองค์การอวกาศยุโรปของHARPS โดยใช้วิธีการรัศมีความเร็ว (วิธีดอปเลอร์) อย่างไรก็ตาม การประกาศที่รายงานวารสารกรรมการในวันที่ 2 กุมภาพันธ์ ค.ศ. 2012 โดยนักวิจัยที่มหาวิทยาลัยเกิร์ทธิงเก้น และสถาบันคาร์เนกี สาขาวิทยาศาสตร์
กลีเซอ 667 ซีซี อยู่ในเขตอาศัยได้ และมีโอกาสสูงที่จะค้นพบสิ่งมีชีวิต
กลยุทธ์หลี่ตายแทนถาว

| --- | --- |

ผู้วางกลศึก: โจโฉ
ผู้ต้องกลศึก: อองเฮา
ประเภท: กลยุทธ์เผชิญศึก
หลักการ: ยอมเสียส่วนน้อย เพื่อรักษาส่วนใหญ่
สถานที่: ลำหยง
ผลลัพธ์: โจโฉได้ขวัญและกำลังใจของทหารทั้งหมด
ด ค ก
กลยุทธ์หลี่ตายแทนถาว หรือ หลี่ไต้เถาเจียง (อังกฤษ: Sacrifice the plum tree to preserve the peach tree; จีน: 李代桃僵; พินอิน: Lǐ dài táo jiāng) เป็นหนึ่งในกลศึกสามก๊ก กลยุทธ์ที่มีความหมายถึงการใช้ประโยชน์จากสถานการณ์ที่เสียเปรียบในศึกสงคราม ซึ่งไม่เป็นผลดีแก่ตนเองและกองทัพ เกิดความเสียหายอย่างหลีกเลี่ยงไม่ได้ เพื่อที่จะแปรเปลี่ยนจากสถานการณ์ที่เป็นฝ่ายเสียเปรียบให้เป็นการได้เปรียบ จำต้องยินยอมเสีย "มืด" เพื่อที่จะได้ประโยชน์จาก "สว่าง" โดยที่มาของชื่อกลยุทธ์ มาจากกวีนิพนธ์ชื่อ “ไก่ขัน” ใน “ชุมนุมกวีนิพนธ์กู่เล่อฝู่” ที่กล่าวว่า ต้นถาวเกิดที่ปากบ่อ ต้นหลี่โตเคียงมา หนอนบ่อนไชต้นถาว หลี่ตายแทนถาว ต้นไม้ยังตายแทนกัน พี่น้องไฉนไยจึงลืม
การเสืยมืดเพื่อให้ได้ประโยชน์จากสว่าง หมายความถึงการจะได้ประโยชน์จากการเสียเปรียบในสถานการณ์ขับคัน จำต้องเสียสละส่วนหนึ่งส่วนใดของกองทัพหรือของตนเอง เสียค่าตอบแทนเพียงเล็กน้อยเพื่อเป็นการแลกเปลี่ยนกับชัยชนะในทุก ๆ ด้าน ตัวอย่างการนำเอากลยุทธ์หลี่ตายแทนถาวไปใช้ได้แก่โจโฉที่ยอมเสียหัวของอองเฮานายทหารชั้นผู้น้อย เพื่อแลกกับขวัญและกำลังของทหารทั้งกองทัพ
ตัวอย่างกลยุทธ์

เมื่อคราวที่โจโฉร่วมมือกับเล่าปี่ ลิโป้และซุนเซ็กในการจัดการปราบอ้วนสุดจนพ่ายแพ้ อ้วนสุดสู้ไม่ได้จึงหลบหนีไปยังลำหยง โจโฉทราบข่าวก็เตรียมกำลังทหารนำทัพไปตีลำหยงหวังกำจัดอ้วนสุดให้สิ้นซาก และมอบหมายให้เล่าปี่ ลิโป้และซุนเซ็กนำกำลังทหารไปตีโอบล้อมลำหยงทั้งสี่ด้าน เมื่อได้รับสัญญาณจากโจโฉให้นำทัพบุกเข้าโจมตีพร้อมกัน อ้วนสุดเห็นโจโฉนำทัพมายิ่งใหญ่ล้อมเมืองไว้ก็เกิดความหวาดกลัวและไม่อาจต้านทานทัพของโจโฉได้ จึงพาครอบครัวหลบหนีไปซ่อนที่ตำบลห้วยหนำโดยที่โจโฉไม่รู้ตัว
โจโฉล้อมลำหยงอยู่นานประมาณเดือนครึ่ง เสบียงอาหารเริ่มขาดแคลนทำให้ทหารเริ่มอดอยาก เกิดความระส่ำระสายในกองทัพ โจโฉจึงวางกลอุบายให้กำลังทหารและไพร่พลของตนมีใจฮึกเฮิมในการทำศึก ด้วยการยืมหัวของอองเฮา นายทหารที่มีหน้าที่รับผิดชอบในการแจกจ่ายข้าวในกองทัพ โจโฉจำใจสั่งประหารอองเฮาทั้งที่มิได้มีความผิด และประกาศในกองทัพว่าอองเฮามีโทษฐานฉ้อฉลข้าวภายในกองทัพและสั่งให้เบิกข้าวที่เหลืออยู่แจกจ่ายให้แก่ทหารจนหมด ทำให้ขวัญและกำลังใจของทหารเกิดความฮึกเฮิม กระตือรือร้นในการทำศึกและสามารถตียึดเอาเมืองลำหยงมาเป็นของตนได้สำเร็จ
ความตายของอองเฮา นายทหารชั้นผู้น้อยคนเดียวในกองทัพของโจโฉที่ถูกใช้เป็นกลอุบายในการดึงขวัญและกำลังใจของทหารกลับคืนมา เพื่อแลกกับความล่มสลายและแตกพ่ายของกองทัพ ตรงตามกลยุทธ์หลี่ตายแทนถาวที่โจโฉเลือกเสียสละส่วนหนึ่งของกองทัพเพื่อความอยู่รอดทั้งหมด และอีกครั้งที่โจโฉเลือกใช้กลยุทธ์หลี่ตายแทนถาวเพื่อเอาใจทหารในคราวนำทัพยึดเมืองลำหยงของอ้วนสุด เมื่อทราบข่าวอ้วนสุดที่หลบหนีไปห้วยหนำจึงคิดจะยกทัพตามไปตีให้สิ้นซาก แต่เมื่อโจโฉรู้ข่าวเตียวสิ้วที่คิดจะตีฮูโต๋จึงรีบนำกำลังทหารกลับฮูโต๋ทันที
ขณะนั้นอยู่ในช่วงฤดูข้าวสาลีออกรวงสุกเหลืองอร่าม โจโฉต้องการจะเอาใจราษฏรของตนจึงสั่งห้ามทหารทั้งหมดเหยียบย่ำข้าวสาลีแม้แต่ต้นเดียว หากผู้ใดฝ่าฝืนคำสั่งมีโทษประหารไม่เว้นแม้แต่แม่ทัพที่คุมกองทัพ ครั้งหนึ่งโจโฉขี่ม้าผ่านไร่สาลีของราษฏร มีนกบินตัดหน้าม้าที่โจโฉขี่ ทำให้ม้าตกใจวิ่งเตลิดเข้าไปเหยียบย่ำข้าวสาลีในไร่จนหักเสียหายเป็นจำนวนมาก โจโฉนึกถึงคำสั่งของตนเองที่กำหนดโทษประหารผู้ที่เหยียบย่ำข้าวสาลีของราษฎร ครั้นเห็นจะไม่ปฏิบัติตามคำสั่งตนก็เกรงจะไม่ได้รับการนับถือสืบต่อไป จึงวางกลอุบายชักกระบี่ออกจากฝักเพื่อเชือดคอตนเองตามคำที่ได้ลั่นวาจาไว้ แม่ทัพและทหารทั้งหลายจึงห้ามปรามไม่ให้โจโฉเชือดคอตนเอง โจโฉจึงตัดผมตนเองเป็นการลงโทษ แม่ทัพและทหารทั้งหมดจึงสรรเสริญโจโฉที่ตั้งตนเองอยู่ในสัตยธรรมตามคำที่ได้ลั่นวาจาไว้ กลยุทธ์หลี่ตายแทนถาวหรือหลี่ไต้เถาเจียงของโจโฉ ก็ประสบความสำเร็จในการที่โจโฉยอมเสียผมเพียงน้อยนิด แต่ได้ใจของแม่ทัพและทหารในกองทัพกลับคืนมาได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

"36 กลยุทธ์: กลยุทธ์เผชิญศึก", ไทยสามก๊ก, คลังข้อมูลเก่าเก็บจากแหล่งเดิมเมื่อ 19 กันยายน 2008
กลยุทธ์หลบหนี

| --- | --- |
ภาพแสดงกลุ่ม "กลยุทธ์ยามพ่าย"
ผู้วางกลศึก: จูกัดเหลียง
ผู้ต้องกลศึก: จิวยี่
ผู้ร่วมกลศึก: เล่าปี่, จูล่ง, เตงฮอง, ชีเซ่ง
ประเภท: กลยุทธ์ยามพ่าย
หลักการ: ถอยหนีมิผิด เป็นวิสัยแห่งสงคราม
สาเหตุ: จิวยี่หวาดกลัวในสติปัญญาอันหลักแหลมและการหยั่งรู้ฟ้าดินมหาสมุทรของจูกัดเหลียง เกรงปล่อยไว้จะเป็นภัยแก่กังตั๋งในภายหน้า
สถานที่: ลำเขาปินสาน
ผลลัพธ์: จูกัดเหลียงลอบหลบหนี จากการปองร้ายของจิวยี่กลับคืนสู่กังแฮอย่างปลอดภัย
กลศึกก่อนหน้า: กลยุทธ์ลูกโซ่
ด ค ก
กลยุทธ์หลบหนี หรือ โจ่วเหวยซ่าง (อังกฤษ: If everything else fails, retreat; จีนตัวย่อ: 走为上; จีนตัวเต็ม: 走為上; พินอิน: Zǒu wéi shàng) เป็นหนึ่งในกลศึกสามก๊ก เป็นกลยุทธ์ที่หมายความถึงเมื่อทำการศึกสงครามกับศัตรู หากศัตรูมีกองกำลังทหารที่เข้มแข็ง มีกองทัพที่แข็งแกร่ง ชำนาญภูมิศาสตร์ เป็นต่อในทุก ๆ ด้านไม่มีช่องโหว่ให้พลิกเอาชัยชนะแม้แต่น้อย ขืนนำกำลังเข้าต่อสู้ก็มีแต่สูญเสีย การถอยหนีย่อมเป็นทางเลือกที่ดีกว่า
คัมภีร์อี้จิงกล่าวว่า "ถอยหนีมิผิด เป็นวิสัยแห่งสงคราม" ซึ่งเป็นการชี้ชัดว่าการถอยหนีในการทำสงครามนั้นมิใช่ความผิดผลาด หากแต่เป็นเรื่องธรรมดาสามัญในการทำศึกที่มักจะพบเห็นเสมอ นอกจากนี้ยังมีคำกล่าวว่า "การพ่ายแพ้หมายถึงความล้มเหลวในทุก ๆ ด้าน การยอมสงบศึกหมายถึงการล้มเหลวในบางด้าน แต่การหนีมิได้หมายความว่าล้มเหลวเลย" ดังนั้นการถอยหนีเป็นการถอยเพื่อหาหนทางหลีกเลี่ยงความเสียหาย แลหาโอกาสชิงตอบโต้ในภายหลัง มิใช่เป็นการถอยหนีอย่างสิ้นเชิง ตัวอย่างการนำเอากลยุทธ์หลบหนีไปใช้ได้แก่จูกัดเหลียงที่ลอบหลบหนีจิวยี่ภายหลังจากทำพิธีเรียกลมตะวันออกเฉียงใต้ที่ลำเขาลำปินสานเพื่อใช้ไฟเผากองทัพเรือโจโฉในคราวศึกเซ็กเพ็ก
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: หนีคือยอดกลยุทธ์ เก็บถาวร 2008-09-09 ที่ เวย์แบ็กแมชชีน
กลุ่มกระจุกดาราจักรสิงโต

| Leo Supercluster> ข้อมูลสังเกต |
| --- | --- |
กลุ่มดาว: หมีใหญ่และสิงโต
สมาชิกที่มีความสว่างที่สุด: Abell 1185
แกนหลัก: 130 ล้านพาร์เซก
แกนรอง: 60 ล้านพาร์เซก
การเลื่อนไปทางแดง: 0.037
ดูเพิ่ม: กลุ่มและกระจุกดาราจักร, รายชื่อกลุ่มกระจุกดาราจักร
กลุ่มกระจุกดาราจักรสิงโต (อังกฤษ: Leo Supercluster) เป็นกลุ่มกระจุกดาราจักรในซีกฟ้าเหนือ ผ่านกลุ่มดาวหมีใหญ่และสิงโต ครอบคลุมพื้นที่ยาว 130 ล้านพาร์เซก และกว้าง 60 ล้านพาร์เซก การเลื่อนไปทางแดงของกลุ่มและกระจุกดาราจักรสมาชิกอยู่ระหว่าง 0.032 ถึง 0.043 กลุ่มและกระจุกดาราจักรที่สว่างที่สุดคือ  Abell 1185
กลีเซอ 876 อี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 ภาพวาดจินตนาการของกลีเซอ 876
ดาวฤกษ์แม่
| ดาวฤกษ์ | ดาวฤกษ์ | กลีเซอ 876 |
| กลุ่มดาว | กลุ่มดาว | กลุ่มดาวคนแบกหม้อน้ำ |
| ไรต์แอสเซนชัน | (α) | 22h 53m 16.73s |
| เดคลิเนชัน | (δ) | −14° 15′ 49.3″ |
| ความส่องสว่างปรากฏ | (mV) | 10.17 |
| ระยะห่าง | ระยะห่าง | 15.3 ly (4.72 pc) |
| ชนิดสเปกตรัม | ชนิดสเปกตรัม | M4V |
| มวล | (m) | 0.334 ± 0.030 M☉ |
| รัศมี | (r) | 0.36 R☉ |
| อุณหภูมิ | (T) | 3350 ± 300 K |
| ความเป็นโลหะ | [Fe/H] | 0.05 ± 0.20 |
| อายุ |  | 0.1 – 5.0 พันล้านปี |
องค์ประกอบวงโคจร ต้นยุคอ้างอิง HJD 2,450,602.093
| กึ่งแกนเอก | (a) | 0.3343 ± 0.0013  AU |
| ความเยื้องศูนย์กลาง | (e) | 0.055 ± 0.012  |
| คาบการโคจร | (P) | 124.26 ± 0.70  d |
| ความเอียง | (i) | 59.5 ° |
| มุมของจุดใกล้ที่สุด | (ω) | 239 ± 22 ° |
| มุมกวาดเฉลี่ย | (M) | 335 ± 24 ° |
| ครึ่งแอมพลิจูด | (K) | 3.42 ± 0.39  m/s |
ลักษณะทางกายภาพ
| มวล | (m) | 14.6 ± 1.7  M⊕ |
ข้อมูลการค้นพบ
| ค้นพบเมื่อ | ค้นพบเมื่อ | 23 มิถุนายน ค.ศ. 2010 |
| ค้นพบโดย | ค้นพบโดย | Rivera et al. |
| วิธีตรวจจับ | วิธีตรวจจับ | Doppler spectroscopy |
| สถานะการค้นพบ | สถานะการค้นพบ | เผยแพร่ |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 876 อี (อังกฤษ: Gliese 876 e) เป็นดาวเคราะห์นอกระบบที่โคจรรอบดาวฤกษ์ กลีเซอ 876 ตั้งอยู่ในกลุ่มดาวคนแบกหม้อน้ำ มันมีอยู่ในคลื่นลาปลาซ 1:2:4 ที่มีดาวเคราะห์ กลีเซอ 876 ซี และกลีเซอ 876 บี วงโคจรของดาวเคราะห์ e ในแต่ละดาวเคราะห์ b ทั้งสองวงโคจรสมบูรณ์ของดาวเคราะห์ และดาวเคราะห์ C สมบูรณ์ทั้งสี่
กลีเซอ 86

| Observation data  ต้นยุคอ้างอิง J2000> 0      วิษุวัต J2000.0 |
| --- | --- |
กลุ่มดาว: กลุ่มดาวแม่น้ำ
Gliese 86 A
ไรต์แอสเซนชัน: 02h 10m 25.93425s
เดคลิเนชัน: -50° 49′ 25.4179″
โชติมาตรปรากฏ (V): 6.17
Gliese 86 B
ไรต์แอสเซนชัน: 02h 10m 26s
เดคลิเนชัน: -50° 49′ 25″
โชติมาตรปรากฏ (V): 
คุณสมบัติ
ชนิดสเปกตรัม: K1V + D?
ดัชนีสี U-B: 0.45
ดัชนีสี B-V: 0.812
ดัชนีสี V-R: 0.45
ดัชนีสี R-I: 0.40
มาตรดาราศาสตร์
ความเร็วแนวเล็ง (Rv): 56.7 km/s
การเคลื่อนที่เฉพาะ (μ):  RA: 2092.86 ± 0.27 mas/yr   Dec.: 653.21 ± 0.30 mas/yr 
พารัลแลกซ์ (π): 92.74 ± 0.32 mas
ระยะทาง: 35.2 ± 0.1 ly  (10.78 ± 0.04 pc)
ความส่องสว่างสัมบูรณ์ (MV): 5.95
รายละเอียด
Gliese 86 A
มวล: 0.83±0.05 M☉
รัศมี: 0.79±0.03 R☉
แรงโน้มถ่วงที่พื้นผิว (log g): 4.56±0.10
อุณหภูมิ: 5180±80 K
ความเร็วในการหมุนตัว (v sin i): 2.0±1.0 km/s

ชื่ออื่น
 13 G. Eridani, CD−51° 532, GJ 86, HD 13445, HIP 10138, HR 637, SAO 232658 
ฐานข้อมูลอ้างอิงอื่น
SIMBAD: data
Exoplanet Archive: data
ARICNS: data
สารานุกรมดาวเคราะห์นอกระบบ: data
กลีเซอ 86 (อังกฤษ: Gliese 86) เป็นดาวแคระส้ม ห่างจากดวงอาทิตย์ประมาณ 36 ปีแสงในกลุ่มดาวแม่น้ำ ได้รับการยืนยันว่าดาวแคระขาวโคจรรอบดาวฤกษ์หลัก ในปี 1998 หอดูดาวยุโรปใต้ได้ประกาศว่าดาวเคราะห์นอกระบบได้โคจรรอบดาวฤกษ์ดวงนี้ด้วย
กลีเซอ 504 บี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
 NASA artist's impression of Gliese 504 b.
ดาวฤกษ์แม่
| ดาวฤกษ์ | ดาวฤกษ์ | 59 Virginis (GJ 504) |
| กลุ่มดาว | กลุ่มดาว | Virgo |
| ไรต์แอสเซนชัน | (α) | 13h 16m 47.0s |
| เดคลิเนชัน | (δ) | +09° 25′ 27″ |
| ความส่องสว่างปรากฏ | (mV) | 5.22 |
| ระยะห่าง | ระยะห่าง | 57.27 ± 0.26 ly (17.56 ± 0.08 pc) |
| ชนิดสเปกตรัม | ชนิดสเปกตรัม | G0V |
| มวล | (m) | 1.22 ± 0.08 M☉ |
| อุณหภูมิ | (T) | 6234 ± 25 K |
| อายุ |  | 0.160+.35 −.06 พันล้านปี |
ระยะห่างที่สังเกตการณ์เห็น ต้นยุคอ้างอิง 2012 Apr 12
| ระยะเชิงมุม | (ρ) | 2487 ± 8 mas |
| ตำแหน่งเชิงมุม | (θ) | 326.54 ± 0.18° |
| Projected separation | (d) | 43.5 AU |
ลักษณะทางกายภาพ
| มวล | (m) | 4.0+4.5 −1 MJ |
| แรงโน้มถ่วงพื้นผิว | (g) | 3.9 ± 0.2 g |
| อุณหภูมิ | (T) | 510 เคลวิน (237 องศาเซลเซียส; 458 องศาฟาเรนไฮต์) K |
ข้อมูลการค้นพบ
| ค้นพบเมื่อ | ค้นพบเมื่อ | 2013 |
| ค้นพบโดย | ค้นพบโดย | Kuzuhara et al. |
| วิธีตรวจจับ | วิธีตรวจจับ | การถ่ายภาพโดยตรง |
| สถานที่ที่ค้นพบ | สถานที่ที่ค้นพบ | กล้องโทรทรรศน์ซูบารุ |
| สถานะการค้นพบ | สถานะการค้นพบ | Confirmed |
ชื่ออื่น
59 Vir b
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 504 บี (อังกฤษ: Gliese 504 b) เป็นดาวเคราะห์นอกระบบที่โคจรรอบดาวฤกษ์แก๊สยักษ์ กลีเซอ 504 ค้นพบโดย การถ่ายภาพตรงโดยใช่ HiCIAO และระบบเลนส์ปรับ AO188 บนกล้องโทรทรรศน์ซุบารุ 8.2 เมตร ในหอดูดาว Mauna Kea ,รัฐฮาวาย
แหล่งข้อมูลอื่น

Simbad (GJ 504 b -- Extra-solar Planet Candidate)
กลยุทธ์ส่งเสียงบูรพาฝ่าตีประจิม

| --- | --- |
ผู้วางกลศึก: จูกัดเหลียง
ผู้ต้องกลศึก: เฮ็กเจียว
ผู้ร่วมกลศึก: อุยเอี๋ยน, เกียงอุย
ประเภท: กลยุทธ์ชนะศึก
หลักการ: หลอกศัตรูให้หลงกลในสิ่งที่คาดไม่ถึง
สาเหตุ: จูกัดเหลียงไม่สามารถหักตีด่านตันฉอง เอาชนะกำลังทหารของเฮ็กเจียวได้
สถานที่: ด่านตันฉอง
ผลลัพธ์: เฮ็กเจียวเสียด่านตันฉองให้จูกัดเหลียง
กลศึกก่อนหน้า: กลยุทธ์ตีชิงตามไฟ
กลศึกถัดไป: กลยุทธ์มีในไม่มี
ด ค ก
กลยุทธ์ส่งเสียงบูรพาฝ่าตีประจิม หรือ เซิงตงจี๋ซี (อังกฤษ: Make a sound in the east, then strike in the west; จีนตัวย่อ: 声东击西; จีนตัวเต็ม: 聲東擊西; พินอิน: Shēng dōng jí xī) เป็นหนึ่งในกลศึกสามก๊ก กลยุทธ์ที่มีความหมายถึงการโจมตีศัตรู จะต้องเตรียมการและบุกโจมตีในจุดที่ศัตรูต่างคาดไม่ถึง เพื่อเป็นการป้องกันไม่ให้ศัตรูตั้งรับได้ถูก โดยหลอกล่อศัตรูให้เกิดการหลงทิศกับการบุกโจมตีและนำกำลังทหารไปเฝ้าระวังผิดตำแหน่ง เกิดการหละหลวมต่อกำลังทหารและเปิดโอกาสให้สามารถเอาชนะได้โดยง่าย
มรรควิถีแห่งการใช้ยุทธวิธีสำคัญในการทำศึกสงคราม เมื่อตั้งทัพเผชิญหน้าซึ่งกันและกัน ฝ่ายใดมีเสบียงอาหารอุดมสมบูรณ์ก็เท่ากับมีโอกาสชนะแล้วครึ่งหนึ่ง การป้องกันรักษาเส้นทางการลำเลียงอาหารต้องทำอย่างรอบคอบ ระมัดระวัง เพื่อป้องกันศัตรูลอบทำลาย เข้ายึดหรือปล้นชิง ขณะเดียวกันก็ต้องหายุทธวิธีในการตัดเส้นทางลำเลียงอาหารของศัตรู หากศัตรูสูญเสียเสบียงอาหาร ย่อมต้องถอยทัพด้วยความจำเป็น เมื่อถึงยามนั้นควรบุกเข้าโจมตีไม่ให้ศัตรูตั้งรับได้ทัน ตำราพิชัยสงครามกล่าวไว้ว่า "ยามศึกสงครามขาดเสบียงอาหารก็พินาศ" ตัวอย่างการนำเอากลยุทธ์ส่งเสียงบูรพาฝ่าตีประจิมไปใช้ได้แก่จูกัดเหลียงที่หลอกล่อเฮ็กเจียวให้หลงทิศในการนำกำลังทหารเฝ้าระวังการบุกเข้าโจมตีด่านตันฉองของจูกัดเหลียงและทหารจ๊กก๊ก